গ্রাহকেরা নানাভাবে ব্যাংকে হয়রানির শিকার হচ্ছেন। আর এ হয়রানির মাত্রা দিনে দিনে বৃদ্ধি পাচ্ছে। শুধু এক মাসেই হয়রানির শিকার হয়ে নিয়ন্ত্রক সংস্থা বাংলাদেশ ব্যাংকের কাছে অভিযোগ করেছেন ৪০১ গ্রাহক। গ্রাহক হয়রানির শীর্ষে রয়েছে বেসরকারি খাতের ডাচ্-বাংলা ব্যাংক। এর পরেই রয়েছে সরকারি খাতের সোনালী ও অগ্রণী ব্যাংক। বাংলাদেশ ব্যাংকের এ তথ্য গত ফেব্রুয়ারি মাসের। সংশ্লিষ্ট সূত্রে এ তথ্য জানা গেছে।